Diari Oficial de la Generalitat Valenciana


Sumari del DOGV 20, del 15-04-1980 (1980/801426)

DECRET sobre la modificacions del Decret d'Organització en regim interior de la Conselleria de Sanitat i Seguretat Social de data 14 de novembre de 1978, que contemple l'estructura d'aquesta.
-----------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1980/04/01/(6)/dof/vci/html**

### Dades del document

Número de DOGV
:   20

Data del DOGV
:   15-04-1980

Secció del DOGV
:   DISPOSICIONS GENERALS

Número del document
:   1980/801426


Data del document
:   01-04-1980

Organisme emissor
:   Presidència del Consell

Tipus de document
:   Decret

Anàlisi jurídica

Decret sobre la modificació del Decret d'Organització en règim interior de la Conselleria de Sanitat i Seguretat Social de data 14 de novembre de 1978, el que contempla l'estructura d'aquesta.  
A tenor del Reial Decret de 21 de gener de 1980, pel qual es transfereix al Consell del País Valencià, determinades transferències en matèria de sanitat i vista l'actual estructura de la Conselleria de Sanitat i Seguretat Social regulada per Decret de data 14 de novembre de 1978, procedeix la reorganització d'aquesta per tal de donar-li una major agilitat de gestió, alhora que una major descentralització.  
Per açò, les antigues Extensions Territorials desapareixen i son substituïdes per tres Regions Sanitàries, corresponents a les tres províncies d'Alacant, Castelló i València amb seu a la capital de cadascuna d'elles i amb les competències que se'ls confereix.  
Igualment la Direcció General de Salut, passa a anomenar-se Direcció General de Sanitat per tal d'evitar confusions amb els Organs Centrals.  
En virtut de l'exposat i a proposta del Conseller de Sanitat i previ acord del Ple del Consell en la seua reunió celebrada l'1 d'abril de 1980, vine a disposar:  
Article primer.- Les Extensions Territorials de la Conselleria a què fa referència l'article 6, d) i 12 del Decret d'Organització i Règim Interior de la Conselleria de Sanitat i Seguretat Social de data 14 de novembre de 1978, passaran a anomenar-se Regions Sanitàries i assumiran l'estructura i organització en cada província dels Organs de les Delegacions Territorials de Sanitat i Seguretat Social transferides en virtut del Reial Decret de 21 de gener de 1980.  
La Direcció General de la Salut a què fa referència el citat Decret d'Organització i Règim Interior de la Conselleria de Sanitat i Seguretat Social passa a anomenar-se Direcció General de Sanitat.  
Article segon.- Les esmentades Regions Sanitàries tindran la seua seu a les ciutats d'Alacant, Castelló i València.  
Article tercer.- Al front n'existirà com a representant del Conseller un Cap de Regió Sanitària designat per aquest.  
Article quart.- Els Cap de Regió Sanitària tindran com a funció la Direcció de la gestió dels serveis transferits i qualsevol altres que els delegue el Conseller, excepte les facultats sancionadores que estaran atribuïdes al Director General de Sanitat.  
Article cinquè.- S'autoritza el Conseller de Sanitat i Seguretat Social a adoptar les disposicions complementàries que estime necessàries per al desenvolupament d'aquest Decret.  
DISPOSICIO FINAL  
El present Decret, entrarà en vigor l'endemà de la seua publicació al Butlletí Oficial del Consell del País Valencià.  
Donat a la ciutat de València, a 1 d'abril de 1980.  
El Conseller de Sanitat i Seguretat Social  
JOSEP PERIS SOLER  
El President del Consell, (en funcions)  
ENRIC MONSONIS DOMINGO


Còpia Permalink ELI